Esterhuizen, Gerhard (2003-03)
Thesis (MScEng (Electrical and Electronic Engineering))--University of Stellenbosch, 2003.
AFRIKAANSE OPSOMMING: Waarskynlikheids digtheidsfunksies (WDFs) en Kumulatiewe distribusiefunksies (KDFs) speel 'n sentrale rol in statistiese patroonherkenning en verifikasie stelsels. Hulle maak dit moontlik om nie-deterministiese observasies te kwantifiseer en te modelleer. Die stempatrone van 'n spreker wat as intree tot 'n biometriese sekuriteits stelsel gegee word, is 'n voorbeeld van so 'n observasie. Ten einde sulke observasies te modelleer, word 'n digtheidsfunksie afskatter gebruik om die WDF of KDF vanaf data monsters af te skat. Alhoewel daar talryke digtheidsfunksie afskatters bestaan, kan almal in een van twee katagoriee geplaas word, parametries en nie-parametries, elk met hul eie kenmerkende voordele en nadele. Hierdie werk Ie 'n nuwe benadering tot digtheidsfunksie afskatting voor wat die voordele van beide die parametriese sowel as die nie-parametriese tegnieke probeer kombineer. Dit word gedoen deur digtheidsfunksie afskatting vanuit 'n abstrakte oogpunt te benader waar die digtheidsfunksie uitsluitlik in terme van sy momente en karakteristieke funksie gemodelleer word. Nuwe metodes word eers in teorie ondersoek en ontwikkel waarna praktiese tegnieke voorgele word. Hierdie afskatters het die vermoe om 'n wye verskeidenheid digtheidsfunksies af te skat en is nie net ontwerp om slegs sekere families van digtheidsfunksies optimaal voor te stel nie. Eksperimente is uitgevoer wat die werkverrigting van die nuwe tegnieke met twee gevestigde tegnieke, naamlik die Parzen afskatter en die Gaussiese mengsel model (GMM), te vergelyk. Die werkverrigting word gemeet in terme van akkuraatheid, vereiste numeriese verwerkingsvermoe en die gemak van gebruik. Daar word bevind dat die nuwe afskatters weI voordele van die gevestigde afskatters kombineer sonder die gepaardgaande nadele.
Please refer to this item in SUNScholar by using the following persistent URL: http://hdl.handle.net/10019.1/1001